EP ทะยานเฉียด 7% จับตาแผนลงทุน SSUT เพิ่ม คาดสร้างกำไร 200 ลบ./ปี
EP ทะยานเฉียด 7% จับตาแผนลงทุน SSUT เพิ่มอีก 40% ลุ้นผู้ถือหุ้นไฟเขียว 4 ส.ค.นี้ คาดสร้างกำไรเพิ่ม 200 ลบ./ปี
EP ทะยานเฉียด 7% จับตาแผนลงทุน SSUT เพิ่มอีก 40% ลุ้นผู้ถือหุ้นไฟเขียว 4 ส.ค.นี้ คาดสร้างกำไรเพิ่ม 200 ลบ./ปี
23 มิ.ย. 2564

ผู้สื่อข่าวรายงานว่า ราคาหุ้น บริษัท อีสเทอร์น พาวเวอร์ กรุ๊ป จำกัด (มหาชน) หรือ EP ล่าสุด ณ เวลา 12.00 น. อยู่ที่ 6.30 บาท บวก 0.40 บาท หรือ 6.78% สูงสุดที่ 6.40 บาท ต่ำสุดที่ 5.95 บาท ด้วยมูลค่าซื้อขาย 93.33 ล้านบาท

ทั้งนี้ ราคาหุ้น EP ปรับตัวขึ้น หลังมีรายงานว่า นายยุทธ ชินสุภัคกุล ประธานกรรมการ EP ให้สัมภาษณ์กับ “ข่าวหุ้นธุรกิจ” ว่า ปีนี้ผลการดำเนินงานทั้งในส่วนของรายได้และกำไรคาดจะมีการเติบโตแบบก้าวกระโดดจากปีก่อน โดยจะมาจากทั้งธุรกิจสิ่งพิมพ์ บรรจุภัณฑ์ และธุรกิจพลังงานไฟฟ้า
นอกจากนั้นยังมีการเตรียมที่จะเสนอต่อที่ประชุมวิสามัญผู้ถือหุ้นในวันที่ 4 ส.ค. 2564 เพื่อขออนุมัติเข้าเข้าลงทุนซื้อหุ้นบริษัท เอสเอสยูที จำกัด (SSUT) ซึ่งเป็นโรงไฟฟ้าพลังงานความร้อนร่วม (Cogeneration) ที่ใช้ก๊าซธรรมชาติเป็นเชื้อเพลิง เพิ่มในสัดส่วน 40% คิดเป็นมูลค่ารวมกว่า 2,100 ล้านบาท ทั้งนี้หากได้รับการอนุมัติ หลังจากนั้นภายในระยะเวลา 1 สัปดาห์น่าจะดำเนินการแล้วเสร็จ ก็จะส่งผลให้มีกำลังการผลิตเพิ่มเข้ามาตั้งแต่ในช่วงไตรมาส 3/2564 เป็นต้นไป และคาดว่าจะทำให้รับรู้ส่วนแบ่งกำไรเพิ่มเข้ามาประมาณ 200 ล้านบาทต่อปี